આ  #AntiHateChallenge ની શરૂઆત એક પત્રકાર અને શાંતિ હિમાયતી સેહિર મિર્ઝાએ કરી છે. 

તેણીએ સોશિયલ મીડિયા પ્લૅટફૉર્મ ફેસબુક પર એક તસવીર પોસ્ટ કરી છે જેમાં તેઓ હાથમાં  એક બેનર લઈને ઊભા છે.

બેનરમાં લખ્યું છે, "I am a Pakistani, and I condemn Pulwama terrorist attack (હું પાકિસ્તાની છું, અને હું પુલવામા આતંકવાદી હુમલાને વખોડું છું.)" 

આ 'અમન કી આશા' ફેસબુક ગ્રુપમાં શેર કરેલી પોસ્ટમાં લખ્યું છે, "કાશ્મીરમાં થયેલા ગમખ્વાર આતંકવાદી હુમલાએ નિર્દોષોનો જીવ લીધો છે જેનાથી અમે ખૂબ વ્યથિત છીએ." 

સેહિર માને છે કે કસોટીના વખતમાં,  યુદ્ધ અને આતંકવાદ વિરુદ્ધ બોલવા માટે ભારતીયો અને પાકિસ્તાનીઓના વધુ સમજદાર અવાજોની જરૂર છે. 

તમે આ વાંચ્યું કે નહીં?

તેમણે પાકિસ્તાનીઓને પુલવામા હુમલાની નિંદા કરવા અને આ સ્થિતિમાં ભારતીયોની પડખે ઉભા રહેવા માટે પાકિસ્તાનીઓને હૅશટૈગ #AntiHateChallenge, #NotoWar #WeStandWithIndia #CondemnPulwamaAttack સાથે જોડાવવા આહ્વાન કર્યું છે. 

સેહિરે બીબીસીને જણાવ્યુ કે યુદ્ધ જેવી સ્થિતિથી તેઓ ખૂબ વ્યથિત હતાં, "આપણે જોયું કે ભારતના લોકો ખૂબ ગુસ્સામાં હતા, તેઓ દુ:ખી હતા અને ત્યાં તમામ... બીજા 4000 અક્ષરો માટે લેખ ચાલુ રાખો:
પ્રકારના પ્રતિભાવો સોશિયલ મીડિયામાં વ્યક્ત થયા હતા." 

આથી સેહિર અને તેમના મિત્રોએ વિચાર્યું કે પાકિસ્તાન તરફથી મૌન તોડવું જરૂરી હતું. 

તેમણે ઉમેર્યુ , "હું માનું છું કે ગુસ્સાની ક્ષણોમાં, દુઃખ અને તકલીફમાં, શાતા ઉભી કરવાની આપણે જરૂર હોય છે અને એ પ્રેમ તથા હૂંફ થકી જ શક્ય છે." 

તેમણે ફેસબુક પોસ્ટમાં યુદ્ધ પ્રત્યેની ઘૃણા વ્યક્ત કરવા સાહિર લુધિયાનવીને પણ ટાંક્યા છે.

"લોહી ભલે આપણું હોય કે તેમનું, એ માનવજાતિનું લોહી છે. 

 યુદ્ધ ભલે પૂર્વ કે પશ્ચિમમાં છેડાય, એ વિશ્વ શાંતિની હત્યા છે.

બોમ્બ ભલે ઘર પર પડે કે સીમા ઉપર, આત્માનું મંદિર ઘાયલ થાય છે.

યુદ્ધ પોતે જ એક સમસ્યા છે, યુદ્ધથી સમસ્યાઓ કેવી રીતે ઉકેલાશે?

આજે એ લોહી અને આગ વરસાવશે, આવતી કાલે ભૂખ અને અભાવ." 

આ અભિયાનમાં થોડાંક મિત્રો તરત જ જોડાયાં. તેમાંના એક હતા શમિલા ખાન.

શમિલા લાહોર સ્થિત વકીલ છે. 

શમિલાએ કહ્યું, "અમને લાગ્યું કે હુમલા વિષયક ચર્ચામાં શાંતિની વાતચીતનો અભાવ છે, બન્ને તરફની ચર્ચા રાષ્ટ્રવાદ અને તેને લગતા કટ્ટરવાદ ઉપર આધારિત હતી. અમે  '#AntiHateChallenge' દ્વારા શાંતિ પર આધારિત વિચારો રજૂ કરવા ઇચ્છતાં હતાં," . 

આ પડકારમાં અત્યાર સુધી થોડીક મહિલાઓએ ભાગ લીધો છે પરંતુ તેમને ખૂબ વ્યાપક પ્રમાણમાં પ્રતિક્રિયા મળી છે. 

સીમાપારથી કેટલાંક લોકોએ આ પહેલને બિરદાવી છે. 

ભારતમાં સમર્થન

ફિલ્મ મેકર અને ફેસબુક ગ્રુપ 'અમનની આશા'ના એડિટર બીના સરવારે આ ચેલેંજને ટેકો આપ્યો છે. 

પોતાના એક ટ્વીટમાં તેમણે લખ્યું કે જબરદસ્ત #AntiHateChallenge ની શરૂઆત. #Pakistan પાકિસ્તાની યુવા મહિલાઓએ પ્રોફાઈલ પિક્ચર પોસ્ટ કરતા કહ્યું, "હું પાકિસ્તાની છું અને હું #Pulwama આતંકવાદી હુમલાની નિંદા કરું છું. #NoToWar ".

તેમના ફેસબુક ટાઈમલાઈન ઉપર તેમણે કહ્યું હતું , "જેમ કોઈએ કહ્યું છે, હું આને એક હિંસક કૃત્ય માટે 'અપરાધબોધ' નહીં પરંતુ નિંદા (એની પાછળના કારકોની પરવા કર્યા વગર) તરીકે જોવું છું.  મોતના શરણે થયેલા લગભગ 50 નિ:શસ્ત્ર સૈનિકો અને તેમના પરિવારો જેમાંથી મોટે ભાગે આર્થિક સંઘર્ષોનો સામનો કરી રહ્યાં છે, તેમની માટે કરુણા અને સંવેદના વ્યક્ત કરું. " 

'માનવતામાં વિશ્વાસ વધુ દૃઢ બન્યો'

કેટલાંક ભારતીયોએ આને ખૂબ સાહસ ભરેલી ચેષ્ટા ગણાવી છે. 

વિનાયક પદ્મદેવે @Padmadeo લખ્યું, "માનવતામાં મારો વિશ્વાસ વધુ દૃઢ બન્યો છે. #AntiHateChallenge આભાર.''

રાજીવ સિંઘે @Rajiv5174 તેમના એક...